U19 NEVZA 2016: Landsliðini komin til Kettering 26. oktober 2016 U19 landsliðini komin til Kettering Í farnu viku vóru tað U17 landsliðini, ið royndu seg í Ikast, og hetta vikuskiftið verða tað so U19 landsliðini hjá bæði kvinnum og monnum, ið skulu í eldin. Aftur er tað NEVZA-kappingin, ið er á skránni. Talan er um víðkaðu Norðurlendsku meistarakappingina, har tað umframt Norðurlondini eisini er Ongland, ið er við. Sterk mótstøða Føroysku kvinnurnar eru komnar í bólk við Danmark og Noregi, sum endaðu nr. 2 og 3 í seinastu kapping. Menninir eru í bólki við Svøríki og Onglandi, sum somuleiðis endaðu nr. 2 og 3 í seinastu kappingini, so lætt verður tað ikki. Innleiðandi dystirnir eru fríggjadagin 28. oktober, tá ið bæði liðini skulu í dyst kl. 11.00. Kvinnurnar leika ímóti Danmark og menninir ímóti Svøríki. Fríggjadagin kl. 15.30 skulu bæði liðini so aftur í dyst, og tá skulu kvinnurnar royna at koppa Noregi og menninir Onglandi. Leygardagin og sunnudagin verða millumumførini leikt og dystir um endaligu støðurnar.